กรมการค้าภายใน ร่วมกับแม็คโคร-โลตัส ช่วยชาวสวนไทย สร้างเม็ดเงินสู่เกษตรกรกว่า 2,200 ล้านบาท
นายวัฒนศักย์ เสือเอี่ยม อธิบดีกรมการค้าภายใน กล่าวถึงความร่วมมือระหว่างกรมการค้าภายใน ร่วมกับแม็คโครและโลตัส ว่า แม็คโคร-โลตัส ได้ขานรับนโยบาย  กรมการค้าภายใน กระทรวงพาณิชย์ ซึ่งความร่วมมือกันในครั้งนี้นับว่าเป็นการรวมพลังครั้งสำคัญของธุรกิจเพื่อช่วยเกษตรกรไทยระบายผลผลิตสู่ตลาดอย่างต่อเนื่อง  ซึ่งนอกจากจะทำให้ประชาชนคนไทยได้บริโภคผลไม้คุณภาพดีแล้ว ยังช่วยสร้างรายได้ที่มั่นคงและยั่งยืนให้แก่เกษตรกรอีกด้วยนอกจากนี้ ยังสนับสนุนผลผลิตจากเกษตรกร ช่วงฤดูกาลผลไม้ออกสู่ตลาด ไม่ว่าจะเป็น มะม่วง เงาะ ลำไย มังคุด ลิ้นจี่ทุเรียน ลองกอง สละ และอื่นๆ อีกมากมาย  โดยปีนี้ตั้งเป้าหมายการรับซื้อรวมกันกว่า 54 ล้านกิโลกรัม หรือ 54,000 ตัน กระจายผ่านสาขาของแม็คโครและโลตัส กว่า 2,800 แห่งทั่วไทย รวมถึงช่องทางออนไลน์  โดยคาดการณ์ว่าจะสามารถสร้างรายได้ให้เกษตรกรกว่า 2,200 ล้านบาท เช่นเดียวกับในช่วงเทศกาลสงกรานต์และวันหยุดยาว จะมีเงินสะพัดกว่า 1.25 แสนล้านบาท